Document ID: 32006R0830

KOMISSION ASETUS (EY) N:o 830/2006,
annettu 2 päivänä kesäkuuta 2006,
asetuksen (EY) N:o 1342/2003 muuttamisesta viljan ja riisin tuonnin osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viljan yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1784/2003 (1) ja erityisesti sen 24 artiklan toisen kohdan,
ottaa huomioon riisin yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1785/2003 (2) ja erityisesti sen 25 artiklan 2 kohdan,
sekä katsoo seuraavaa:
(1)
Neuvoston asetuksessa (EY) N:o 2007/2000 (3), jossa otetaan käyttöön poikkeuksellisia kaupan toimenpiteitä Euroopan unionin vakautus- ja assosiaatioprosessiin osallistuville tai siihen yhteydessä oleville maille ja alueille, sallitaan Albaniasta, Bosnia ja Hertsegovinasta sekä Montenegron, Serbian tai Kosovon tullialueilta peräisin olevan riisin tuonti yhteisöön ilman määrällisiä rajoituksia ja vapautettuina tuontitulleista.
(2)
Vilja- ja riisialan tuonti- ja vientitodistusten järjestelmän soveltamista koskevista erityisistä yksityiskohtaisista säännöistä 28 päivänä heinäkuuta 2003 annetun komission asetuksen (EY) N:o 1342/2003 (4) 16 artiklassa säädetään, että jäsenvaltioiden on annettava komissiolle tiedoksi tuonti- tai vientitodistushakemukset. Kyseisissä tiedoksiannoissa edellytetään viljan alkuperän ilmoittamista ainoastaan tavallisen vehnän osalta.
(3)
Jotta viljan ja riisin tuontia voidaan seurata tarkasti, jäsenvaltioiden olisi annettava tiedoksi kaikkien viljojen ja riisin tuontitodistuksissa ilmoitettu alkuperä.
(4)
Asetus (EY) N:o 1342/2003 olisi muutettava vastaavasti.
(5)
Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1342/2003 16 artiklan 2 kohta seuraavasti:
”2. Myönnettyjen tuontitodistusten osalta jäsenvaltioiden on annettava päivittäin tiedoksi todistusten kattamat määrät alkuperän ja tuotekoodin sekä tavallisen vehnän osalta laaturyhmän mukaan. Myös riisin tuontitodistuksia koskevissa ilmoituksissa on ilmoitettava alkuperä.”
2 artikla
Tämä asetus tulee voimaan 1 päivänä heinäkuuta 2006.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä kesäkuuta 2006.

Labels: 3
17